Katowice: Policyjo szuko złodziejki
Policyjōny z Katowic rozwiōnzujōm sprawa porwanio pijyndzy, do kerego doszło 19 siyrpnia 2019 roku w jednym z pōmiyszkań na katowskim Giszowcu. Złodziejka zaregistrowały kamery mōnitoringu. Policyjo prosi ô kōntakt wszyjske ôsoby, co majōm informacyje, co by mogły pōmōc we ôbsztalowaniu tożsamości kobiyty na fotografijach. Anōnimowość je gwarantowano.
Wszyjsko zdarziło sie latoś 19 siyrpnia. Do lokatorki jednego z pōmiyszkań na katowskim Giszowcu prziszła kobiyta, co podowała sie za pracownica fundacyje. Kobiyta weszła do pōmiyszkanio i przi niyuwodze lokatorki porwała 3500 zł, a potym uciykła ze pōmiyszkanio i ôdjechała autym w niyznōmym rychtōnku. Ôbroz złodziejki zaregistrowały kamery mōnitoringu.
Wszyjske ôsoby, co poznajōm kobiyta na fotografijach, sōm proszōne ô kōntakt z Wydziałym Kryminalnym Kōmisariatu Policyje V w Katowicach przi ul. Lwowskij 7, nr tel. 32 200 37 22; 32 200 37 00; adresa e-mail: kp5@katowice.ka.policyjo.gov.pl. abo ô kōntakt z Dyżurnym Kōmyndy Miastowyj Policyje w Katowicach tel. 32 200 25 55. Policyjo gwarantuje anōnimowość.
Zdrzōdło i foto: KMP Katowice
szl_Latn szl_Latn szl_Latn szl_Latn szl_Latn